
Projekteerimistingimuste määramine
(Haigla tn.9 hoone fassaadide osaline rekonstrueerimine ja siseruumide ümberplaneerimine)

1. ASJAOLUD JA MENETLUSE KÄIK

21.08.2008 a. SA Narva Haigla, registrikood 90003217, asukoht Haigla tn.7, Narva linn, keda esindab juhatuse liige Olev Silland, taotles Narva Linnavalitsuse Arhitektuuri-ja Linnaplaneerimise Ametilt projekteerimistingimusi Haigla tn.9 hoone fassaadide osaliseks rekonstrueerimiseks ja siseruumide ümberplaneerimise ehitusprojekti koostamiseks. Haigla tn.9 hoone asub olemasoleva arhitektuurimälestise kaitsevööndi piirides.
2. ÕIGUSLIKUD JÄRELDUSED

2.1  Kohaliku omavalitsuse korralduse seaduse § 30 lõike1 punkti 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2 Ehitusseaduse §19 lõike 3 kohaselt projekteerimistingimused on ehitise arhitektuursed ja ehituslikud tingimused, mis määratakse ehitisele kohaliku omavalitsuse korraldusega.

2.3  Narva Linnavolikogu 26.08.2004 määruse nr  42/38 “Projekteerimistingimuste määramise õiguse  delegeerimine Narva Linnavalitsusele”  kohaselt on Narva Linnavolikogu delegeerinud Narva Linnavalitsusele õiguse määrata ehitusprojektide projekteerimistingimused ehituspinnaga mitte üle 500 m2.

3. OTSUS

3.1  Määrata projekteerimistingimused Haigla tn.9 hoone fassaadide osaliseks rekonstrueerimiseks ja siseruumide ümberplaneerimise ehitusprojekti koostamiseks järgnevalt:                   

	3.1.1. ÜLDANDMED



	3.1.1.1  Tellija

	SA Narva Haigla, registrikood 90003217

Haigla tn.7, 20104 Narva

	3.1.1.2  Asukoht, algandmed                                         
	Narva linn, Haigla tn.9
Ehitisregistri kood 118010254

	3.1.1.3  Projekteerimistingimused on kehtivad 2 aastat alates korralduse jõustumisest.

	3.1.1.4  Projekteerimistingimuste koostamise alus     

3.1.1.4.1 Projekteerimistingimuste taotlus 21.08.08.a avaldus nr.1500/1-12
               Olev Silland - juhatuse liige
3.1.1.4.2 Ehitusseadus, Muinsuskaitseseadus, Narva linna ehitusmäärus
3.1.1.4.3 Eestis kehtivad normatiivid, EPN, Eesti Standardid.

	3.2 PROJEKTEERIMISE EESMÄRK




3.2.1 Projekti koostamise eesmärgiks on Haigla tn.9 hoone fassaadide osaline rekonstrueerimine.
3.2.2 Projekti koostamise eesmärgiks on hoone siseruumide ümberplaneerimine koos tehnosüsteemide rekonstrueerimisega.
	3.3 ÜLDNÕUDED




3.3.1    Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;
- Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti seletuskiri”;

- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811: 2006 „Hoone ehitusprojekt”;

- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“;

- Majandus- ja Kommunikatsiooniministri kehtestatud 24.12.2002.a. määrus nr 69 „Ehitise tehniliste andmete loetelu“;

- Eesti Standard EVS 812-7:2008 „Ehitiste tuleohutus. Osa 7: Ehitistele esitatava põhinõude, tuleohutusnõude tagamine projekteerimise ja ehitamise käigus” jne.
3.3.2    Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.
3.3.3    Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4 punkt 1).

3.3.4    Projekt peab olema heaks kiidetud kõigil ehitusseadusega ettenähtud juhtudel.

3.3.5    Esitada projekti nimetus vastavalt projekteerimistingimustele.

3.3.6    Väljastatud projekteerimistingimused lisada ehitusprojekti kausta lisana.
3.3.7    Projekti koosseisus esitada originaalkooskõlastused.

3.3.8    Hoone tehniliste näitajate esitamiseks kasutada ehitisregistri blanketti.
3.3.9    Esitada hoone ehitusprojekti sõltumatu ekspertiis (Narva linna ehitusmäärus § 23,    Ehitusseadus § 21).
3.3.10  Esitada Arhitektuuriametile eskiisprojekt heakskiidu saamiseks. Eskiisprojekt koostada kooskõlas Eesti Standardiga EVS 811: 2006 „Hoone ehitusprojekt”.

3.3.11  Esitada Arhitektuuriametile kooskõlastamiseks ehitusprojekt vähemalt kahes identselt komplekteeritud eksemplaris. Narva linna ehitusmääruse § 24 kohaselt nõutakse põhiprojekt ehitusloa saamiseks.
	3.4  ARHITEKTUURSED JA LINNAEHITUSLIKUD TINGIMUSED


3.4.1 Hoone piirdetarindite soojustamine: vastavalt soojustehnilistele arvutustele.
3.4.2 Piirdetarindite materjal: tuldtõkestav, vastavalt ehitusmaterjalide ja-toodete terviseohutuse nõuetele.
3.4.3 Välisviimistlus: krohv või dekoratiivsed fassaadipaneelid (näiteks kivipuruplaadid). Mitte kasutada plekki ja plastikmaterjale. Fassaadilahendused peavad olema esteetiliselt vaadeldavad kõikidel vaadetel. Eskiisprojektis esitada vähemalt 2 välisviimistluse lahendust ja 2 värvilahendust parima tulemuse saavutamiseks. Välisviimistluse ja värvilahenduse pass esitada projekti koosseisus. 
3.4.4 Aknaraamide vahetamine: esitada projektis fassaadide klaasistamispass. Näidata akende avamise suunad.
3.4.5 Uksed: tuldtõkestavad.
3.4.6 Likvideeritavad ja ümberehitatavad hooneosad: ümberplaneerimine võib toimuda mittekandvate vaheseinte arvelt. Kandvates tarindites ukseava (müüriava) ehitamine on lubatud vaid tehnilise ekspertiisi alusel. Anda tehniline hinnang tarindile, välja selgitades ukseava (müüriava) ehitamise võimalused koos riskide välja toomise ning soovitavate tööde teostamisega. Anda kandevõime taastamise lahendused. Otsus lisada projekti kausta. 
3.4.7 Lammutatavad ehitisosad: näidata olemasoleval korruseplaanil, lahendada ehitusprahi utiliseerimine.
3.4.8 Siseviimistlus: kasutatavad materjalid peavad vastama ruumide sihtotstarbele ja tervisekaitsenõuetele. Siseviimistluse lahendus esitada projekti koosseisus.
3.4.9 Hoone sisetehnosüsteemide rekonstrueerimine.
3.4.10 Sokli ja sillutisriba rekonstrueerimine: esitada lõiked.
3.4.11 Muud nõuded: vastavalt Muinsuskaitseameti nõuetele, projekti tellija lähteülesandele ning ekspertiisiotsusele.
3.4.12 Keskkonnakaitsemeetmed, jäätmekäitlus ja tuleohutusmeetmed: lahendada projekti koosseisus.
3.4.13 Asendiplaan: näidata juurdepääs avalikult kasutatavale teele, sisse-ja väljasõit krundilt, parkimiskohtade paiknemine, määratleda pinnakatted jne.
3.4.14 Projekti koosseisus esitada lisaks:   
- situatsiooniskeem,

- ruumide inventeerimisplaanid ja hoone püstlõige,

- põrandate plaan ja lõiked,

- avade täitmise plaan,

- akende ja uste eksplikatsioon,

- uute seinte spetsifikatsioon ja lõiked,

- värvivaated, 

- seadmete paigutuse plaan,

- evakuatsiooniskeem jne.

	3.5  INSENERTEHNILISED ERITINGIMUSED



Insener-tehnilised osad esitada Eesti Standartidega ettenähtud mahus, vastavalt põhiprojekti staadiumile. 

	3.6  ERITINGIMUSED




Enne projekteerimise algust tuleb läbi viia hoone seisundi tehniline ekspertiis. 
Otsus lisada projekti kausta. Soovitused ja järeldused võtta arvesse projekteerimisel.
	3.7 KOOSKÕLASTUSED




3.7.1  Ida-Eesti Päästekeskuse Narva Keskkomando.

3.7.2  Muinsuskaitseamet.
3.7.3  Narva Linnavalitsuse Arhitektuuri- ja Linnaplaneerimise Amet.

	4.  RAKENDUSSÄTTED




4.1   Korraldus jõustub teatavaks tegemisest.
4.2   Korralduse võib vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.

Tarmo Tammiste

Linnapea

Ants Liimets

	
	Linnasekretär

